สวัสดีค่ะ คือหนูอยากสอบถามว่า การที่เราเจ็บตรงคลิตอริสจะเป็นอันตรายมั้ยคะ คือเจ็บได้มา2-3วันแล้ว แต่จะเป็นช่วงๆค่ะ บางครั้งก็ไม่เจ็บแต่อาจจะมีเคืองๆอยู่บ้าง ลองจับดูนี้เจ็บค่ะ แต่หนูยังไม่เคยมีเพศสัมพันธ์สักครั้งนะคะ
สวัสดีค่ะ อาการเจ็บที่ตรงคลิตอริสนั้นอาจมีสาเหตุมาจาก แผลถลอกจากการเสียดสี การมีแผลจากการติดเชื้อแบคทีเรียหรือเชื้อรา หรือเป็นจากการมีกระเพาะปัสสาวะอักเสบ ทำให้มีอาการหน่วงๆบริเวณอวัยวะเพศเวลาจะปัสสาวะ หรือเป็นโรคติดเชื้อทางเพศสัมพันธ์เช่นหนองใน แผลริมอ่อน เริม หูดหงอนไก่ แต่ถ้าไม่เคยมีเพศสัมพันธ์เลย ก็ไม่น่ามีโอกาสเกิดขึ้นได้ในเบื้องต้นงดการทำกิจกรรมทางเพศ ไม่ไปแกะเกาบริเวณที่เป็น ใช้น้ำเปล่าสะอาดล้างเบาๆภายนอกได้ ระวังการกระทบกระแทก ถ้าเกิดจากแผลตื้นๆจากการเสียดสีธรรมดา อาการมักค่อยๆดีขึ้นได้เอง แต่หากเจ็บมากขึ้นเรื่อยๆ มีเลือดหรือหนองไหล มีแผลให้เห็นชัดเจน ควรไปพบแพทย์